El capítol 2 del títol 4 del Decret 118/2014, de 5 d'agost, sobre la contractació i prestació dels serveis sanitaris amb càrrec al Servei Català de la Salut (DOGC núm. 6681, de 7.8.2014), regula el sistema de contraprestació de l'atenció hospitalària i especialitzada.
El sistema de contraprestació de l'atenció hospitalària i especialitzada diferencia entre la contraprestació de l'atenció hospitalària i especialitzada de caràcter general (que inclou l'atenció hospitalària i especialitzada vinculada al procés d'hospitalització i l'activitat que no hi està vinculada) i la contraprestació de l'assistència hospitalària i especialitzada d'alta complexitat.
El paràmetre aplicable a l'atenció hospitalària i especialitzada vinculada al procés d'hospitalització, dins l'atenció hospitalària i especialitzada de caràcter general, és l'alta, per a la qual s'ha d'establir un preu unitari d'acord amb l'estructura dels hospitals i un preu unitari corresponent a la complexitat casuística atesa.
El paràmetre aplicable a l'atenció sanitària de les urgències hospitalàries, dins l'activitat no vinculada al procés d'hospitalització, és la urgència atesa, per a la qual s'ha d'establir un preu unitari, i diferenciar la urgència atesa i la visita de triatge.
No obstant això, en el cas dels hospitals situats en zones geogràfiques aïllades i/o amb poca població i/o amb dispositius específics de resolució d'urgències, no és aplicable el paràmetre esmentat i s'ha d'establir una assignació única global i determinar quins hospitals compleixen aquesta característica.
Finalment, el paràmetre de les tècniques, tractaments i procediments específics, que inclou l'hospital de dia i la cirurgia menor ambulatòria, és el cas atès, per al qual s'ha d'establir un preu unitari.
Mitjançant l'Ordre SLT/149/2019, de 2 de juliol, s'han determinat per a l'any 2019 els preus unitaris per a la contraprestació de l'atenció hospitalària i especialitzada.
Malgrat això, el Consell de Direcció del Servei Català de la Salut ha proposat, en l'àmbit de la cirurgia menor ambulatòria, incorporar preus unitaris diferenciats per a la cirurgia menor ambulatòria complexa amb anestèsia o sedació per a menors de quinze anys o discapacitats intel·lectuals; pel que fa als implants coclears (inclosos en les tècniques, tractaments i procediments específics) cal diferenciar entre implant coclear unilateral i implant coclear bilateral simultani; i, per acabar, cal incorporar les teràpies gèniques en les tècniques, tractaments i procediments específics d'alta complexitat.
Per això, a proposta del Consell de Direcció del Servei Català de la Salut, d'acord amb l'article 10.j) de la Llei 15/1990, de 9 de juliol, d'ordenació sanitària de Catalunya, i l'article 48 del Decret 118/2014, de 5 d'agost, sobre la contractació i prestació dels serveis sanitaris amb càrrec al Servei Català de la Salut,
S'afegeix un nou paràgraf al final de l'article 5 de l'Ordre SLT/149/2019, de 2 de juliol, per la qual es determinen per a l'any 2019 els preus unitaris per a la contraprestació de l'atenció hospitalària i especialitzada, que queda redactat de la manera següent:
"Cirurgia menor ambulatòria complexa amb anestèsia o sedació per a menors de quinze anys o discapacitats intel·lectuals:
Es modifica el procediment implant coclear del subapartat "Procediments relacionats amb els implants auditius" de l'apartat "Preus corresponents a tècniques, tractaments i procediments específics, exclosos els d'alta complexitat" de l'annex de l'Ordre SLT/149/2019, de 2 de juliol, per la qual es determinen per a l'any 2019 els preus unitaris per a la contraprestació de l'atenció hospitalària i especialitzada, que queda redactat de la manera següent:
S'afegeix el subapartat "Teràpies gèniques" al final de l'apartat "Preus corresponents a tècniques, tractaments i procediments específics d'alta complexitat" de l'annex de l'Ordre SLT/149/2019, de 2 de juliol, per la qual es determinen per a l'any 2019 els preus unitaris per a la contraprestació de l'atenció hospitalària i especialitzada, que queda redactat de la manera següent:
Teràpies CAR-T en adults (a partir dels 18 anys): 35.000,00 €
Teràpies CAR-T en edat pediàtrica (< 18 anys): 60.000,00 €"
L'aplicació dels preus unitaris objecte de modificació en aquesta Ordre es retrotrau a l'1 de gener de 2019.
Barcelona, 11 d'octubre de 2019